Каб нiкому не рабiлася крыўдна, у краiне былi розныя прафесiйныя сьвяты. Ня толькi Дзень працаўнiкоў, напрыклад, сельскай гаспадаркi або машынабудаваньня, а нават — Дзень архiварыуса або Дзень вахцёраў i стралкоў ВОХР i шмат iншых. Амаль кожны дзень кагосьцi ўзнагароджвалi. Было i асобнае сьвята — Дзень каўтуна, асаблiва любiмае народам. У траўнi, адразу пасьля Дня перамогi над ворагамi. На агульнадзяржаўных дажынках каўтуны выдавалi героям жнiва — камбайнёрам. Ганаровыя каўтуны даставалiся замежным гасьцям i палiтыкам, зрэшты нешматлiкiм, якiя яшчэ сябравалi з Краiнай Каўтуноў. Пуцяцiн, Жырноў, Суцiн, Баймурадаў, Манонаў, Аман-баша, Чумак Башкiравiч.